**Rekisteri- ja tietosuojaseloste**

Tämä on Uudenkaupungin Meripelastajat ry. EU:n yleisen tietosuoja-asetuksen (GDPR) mukainen rekisteri- ja tietosuojaseloste. Laadittu 10.12.2018. Viimeisin muutos 22.2.2025.

**1. Rekisterinpitäjä**

Uudenkaupungin Meripelastajat ry. Keulatie 6 As. 6 22 23500 Uusikaupunki, t.niekka@gmail.com. Y-tunnus 2006894-2

**2. Rekisteristä vastaava yhteyshenkilö**

Lehtonen Harri, lehtonen.t.harri@gmail.com, 0407218402

|  |  |
| --- | --- |
|  |  |
|  |  |

**3. Rekisterin nimi**

Suomen Meripelastusseura ry:n ja sen jäsenyhdistysten keskitetty jäsenrekisteri

**4. Oikeusperuste ja henkilötietojen käsittelyn tarkoitus**

Henkilötietojen käsittelyn perusteena on yhdistyksen yhdistyslain mukainen velvoite pitää yllä jäsenluetteloa, sopimukset ja oikeutettu etu jäsensuhteen tai muun asiallisen yhteyden perusteella huolehtia jäsenpalvelusta ja jäsenviestinnästä, vapaaehtoisiksi ilmoittautuneiden palveluista ja viestinnästä.

Henkilötietojen käsittelyn tarkoitus on:

* Yhdistyslain velvoittaman jäsenluettelon pitäminen
* Jäsenmaksulaskutuksen ja jäsenmaksujen tilitys paikallisyhdistyksille
* Keskusjärjestön ja paikallisyhdistysten jäsenpostitus
* Keskusjärjestön ja paikallisyhdistysten yhteystietojen käsittely ja tallentaminen
* Keskusjärjestön ja paikallisyhdistysten huomiointien myöntäminen ja seuraaminen
* Paikallisyhdistysten jäsenten tehtävänimitysten ja koulutustasojen myöntäminen ja seuraaminen
* Henkilö-, miehistö- ja terveystietojen ylläpito ja seuranta laivanisännän roolissa
* Trossi-jäsenpalvelun mahdollistaminen
* Vakuutusten edellyttämien tietojen ylläpito ja seuranta

Tietoja ei käytetä automatisoituun päätöksentekoon tai profilointiin.

**5. Rekisterin tietosisältö**

Rekisteriin tallennettavia tietoja ovat:

* Jäsenen henkilötiedot: etunimi ja sukunimi, sukupuoli, syntymäaika, henkilötunnus (vain jos kyseessä aktiivijäsen ja tieto tarvitaan paikallisyhdistyksessä), kieli, jakeluosoite, laskutusosoite, sähköpostiosoite, puhelinnumerot, valokuva
* Jäsenyystiedot: jäsenyhdistys, jäsenluokka, liittymis-, hyväksymis- ja eroamispäivä, jäsenmaksutiedot, vapaaehtoisroolit, toimihenkilöroolit, luottamustoimet, huomionosoitukset, nimitykset, koulutustasot, pätevyydet (lupakirjat), erityistehtävät, Trossi-jäsenpalveluun liitettyjen alusten tiedot, soveltuvan terveydentilan ilmoitusseuranta (kyllä/ei ja voimassaoloaika)
* Kulunvalvonta: verkkoyhteyden IP-osoite

Tietoja säilytetään henkilön jäsenyyden voimassaoloajan sekä yhden vuoden ajan tämän jälkeen, ellei tietoja erikseen pyydetä poistamaan. Vuosi jäsenyyden päättymispäivän jälkeen tiedot anonymisoidaan automaattisesti.

**6. Säännönmukaiset tietolähteet**

Rekisteriin tallennettavat tiedot saadaan:

* jäseniltä itseltään (www-lomakkeilla lähetetyistä viesteistä, sähköpostitse, puhelimitse, suullisesti tai suoraan jäsenrekisterin käyttöliittymän kautta syötettynä tai viestinä)
* menehtyneiden jäsenten omaisilta (jäsenyyden päättymistiedot)
* Postin osoitemuutospalvelusta
* pankeilta (jäsenmaksutiedot)

**7. Tietojen säännönmukaiset luovutukset ja tietojen siirto EU:n tai ETA:n ulkopuolelle**

Suomen Meripelastusseura on rekisterin tekninen käsittelijä. Suomen Meripelastusseuran ja rekisterinpitäjän kesken on tehty sopimus tietojen käsittelystä.

Tietoja luovutetaan keskinäisellä sopimuksella säännönmukaisesti seuraavasti:

Kaikki jäsenet ja yhteistyötahot:

* nimi-, osoite- ja jäsenmaksutiedot jäsenmaksulaskutusta varten
* nimi- ja osoitetiedot jäsenlehden ja Trossi-tarrojen postitusta varten
* nimi-, osoite- ja sähköpostitiedot jäsenviestintää varten

Trossi-mobiilisovellusta käyttävät jäsenet:

* venetiedot Trossi-mobiilisovellukseen jäsenpalveluiden tarjoamista varten

Pelkästään aktiivijäsenet:

* nimi- ja jäsennumerotiedot toiminnanohjausjärjestelmään linkitettyihin verkkokauppoihin jäsenpalveluiden tarjoamista varten
* nimi-, jäsennumero- ja jäsenyhdistystiedot toiminnanohjausjärjestelmään linkitettyihin verkko-oppimisympäristöihin jäsenpalveluiden tarjoamista varten
* puhelinnumerotiedot puhelinoperaattorille hälytysjärjestelmän toiminnan mahdollistamiseksi

Kaikkien palveluntarjoajien kanssa on tehty GDPR-asetuksen mukainen sopimus rekisterinpitäjän ja käsittelijän välillä. Sopimus on luotu myös jäsenrekisterin ylläpitäjän kanssa.

Tietoja ei luovuteta säännönmukaisesti muille tahoille. Tietoja voidaan julkaista siltä osin kuin niin on sovittu rekisteröidyn kanssa.

Tietoja ei siirretä EU:n tai ETA:n ulkopuolelle.

**8. Rekisterin suojauksen periaatteet**

Rekisterin käsittelyssä noudatetaan huolellisuutta ja tietojärjestelmien avulla käsiteltävät tiedot suojataan asianmukaisesti. Kun rekisteritietoja säilytetään Internet-palvelimilla, niiden laitteiston fyysisestä ja digitaalisesta tietoturvasta huolehditaan asiaankuuluvasti.

Palvelinkeskus täyttää Viestintäviraston määrityksen 54 B/2014 M tärkeysluokan yksi (1) vaatimukset ja valtionhallinnon tietoteknisten laitetilojen turvallisuussuosituksen VAHTI 2/2013 tason 3 vaatimukset. Palvelinkeskus on varustettu kulunvalvontajärjestelmällä, jossa kulkuoikeudet on määritelty yksilöllisen sähköisen avausvälineen tarkkuudella ja jossa jokainen kulkutapahtuma rekisteröidään. Henkilökunnan tunnistettavuus on järjestetty kulkuluvalla ja virallisella henkilötodistuksella. Palvelinkeskus on varustettu tallentavalla kameravalvontajärjestelmällä sekä automaattisella rikosilmoitusjärjestelmällä, jolla havaitaan tilan ulkopuolelta tapahtuva tunkeutuminen tilaan. Palveluiden tuottamiseen käytetty verkkoinfrastruktuuri on suojattu kahdennetuilla palomuurijärjestelmillä. Palveluiden hallinta ja ylläpito on suojattu käyttäjätunnistuksella ja salasanoilla. Käytetty tietoliikenne on salattu SSL/TLS-tekniikalla.

Rekisterinpitäjä vastaa siitä, että tallennettuja tietoja sekä palvelimien käyttöoikeuksia ja muita henkilötietojen turvallisuuden kannalta kriittisiä tietoja käsitellään luottamuksellisesti ja vain niiden työntekijöiden ja luottamushenkilöiden toimesta, joiden työn- tai tehtävänkuvaan se kuuluu.

**9. Tarkastusoikeus ja oikeus vaatia tiedon korjaamista**

Jokaisella rekisterissä olevalla rekisteröidyllä on oikeus tarkistaa rekisteriin tallennetut tietonsa ja vaatia mahdollisen virheellisen tiedon korjaamista tai puutteellisen tiedon täydentämistä. Mikäli henkilö haluaa tarkistaa hänestä tallennetut tiedot tai vaatia niihin oikaisua, pyyntö tulee lähettää rekisterinpitäjälle. Rekisterinpitäjä voi pyytää tarvittaessa pyynnön esittäjää varmentamaan henkilöllisyytensä. Rekisterinpitäjä vastaa rekisteröidylle EU:n tietosuoja-asetuksessa säädetyssä ajassa (pääsääntöisesti kuukauden kuluessa).

**10. Muut henkilötietojen käsittelyyn liittyvät oikeudet**

Rekisterissä olevalla rekisteröidyllä on oikeus pyytää häntä koskevien henkilötietojen poistamiseen rekisteristä ("oikeus tulla unohdetuksi"). Niin ikään rekisteröidyillä on muut EU:n yleisen tietosuoja-asetuksen mukaiset oikeudet kuten henkilötietojen käsittelyn rajoittaminen tietyissä tilanteissa. Pyynnöt tulee lähettää rekisterinpitäjälle. Rekisterinpitäjä voi pyytää tarvittaessa pyynnön esittäjää varmentamaan henkilöllisyytensä. Rekisterinpitäjä vastaa rekisteröidylle EU:n tietosuoja-asetuksessa säädetyssä ajassa (pääsääntöisesti kuukauden kuluessa).